Diari Oficial de la Generalitat Valenciana


Sumari del DOGV 2123, del 14-10-1993 (1993/829458)

ORDRE de 29 de juliol de 1993, de la Conselleria d'Economia i Hisenda, per la qual acorda l'adquisició per la Generalitat Valenciana d'un immoble situat a València, carrer del Salvador, núm. 16, planta 4a, porta 4.
----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/07/29/(2)/dof/vci/html**

### Dades del document

Número de DOGV
:   2123

Data del DOGV
:   14-10-1993

Secció del DOGV
:   DISPOSICIONS GENERALS

Número del document
:   1993/829458


Data del document
:   29-07-1993

Organisme emissor
:   Conselleria d'Economia i Hisenda

Tipus de document
:   Ordre

Ordre de 29 de juliol de 1993, de la Conselleria d'Economia i Hisenda, per la qual acorda l'adquisició per la Generalitat Valenciana d'un immoble situat a València, carrer del Salvador, núm. 16, planta 4ª, porta 4.  
Com a conseqüència del projecte d'ampliació i ubicació de l?hemicicle del palau de Benicarló i altres dependències de les Corts Valencianes, cal adquirir diversos immobles que confronten amb el Palau de Benicarló entre els quals es troba l?immoble situat al carrer del Salvador, núm. 16, planta 4, porta 4.  
A petició del President de les Corts Valencianes, i d'acord amb el que disposa l?article 30 de la Llei 3/1986, de 24 d?octubre, de Patrimoni de' la Generalitat Valenciana, i ateses les valoracions i els informes que consten en l?expedient.  
ORDENE:  
Article primer  
Acordar l'adquisició mitjançant contractació directa a títol onerós i en virtut de compra-venda, de l'immoble que a continuació es descriu:  
Urbana: pis en quarta planta alta dedicat a estudi, porta número quatre de l'escala. Té una superfície construïda de trenta metres setanta decímetres quadrats. Confronta: per davant, carrer del Salvador; esquerra mirant la façana, escala de l'immoble i teulada; dreta, cosa de Julián Guillem, i per darrere, terrassa de l'immoble. Té una quota de participació en elements comuns de l'edifici d'un set per cent. Forma part de l'immoble següent: una cosa situada en aquesta ciutat de València, carrer del Salvador, número vint, illa cent quaranta-tres, amb façana posterior al carrer del Sagrari del Salvador, sense número; composta de pis baix amb naia i un pati que condueix a uns altres tres pisos alts i un estudi obtingut per transformació dels porxos de la cosa, amb un superfície de cent un metres seixanta-dos decímetres quadrats. Confronta: per la dreta eixint, amb cosa número vint-i-dos del mateix carrer del Salvador, propietat del Sr. Vicente March; per l'esquerra eixint, amb la cosa número divuit del mateix carrer del Sr. Julián Guillem, i per darrere, amb el carrer del Sagrari del Salvador.  
La finca anteriorment descrita figura inscrita en el Registre de la Propietat de València número deu, a nom de la senyora María Carmen Yagüe Blasco, al tom 1.024, llibre 28, foli 236, finca 1.705, inscripció 2ª.  
Aquest immoble figura lliure de càrregues i gravàmens.  
Article segon  
La compra, que necessàriament es formalitzarà en escriptura pública, es realitzarà per un preu de quatre milions de pessetes (4.000.000 PTA).  
Les despeses i els impostos que se'n deriven seran pagats per les paris, segons la llei.  
Article tercer  
El servei de Patrimoni de la Direcció General de Tributs i Patrimoni realitzarà els tràmits necessaris per a fer efectiu el que disposa aquesta ordre.  
València, 29 de juliol de 1993  
El Conseller d?Economia i Hisenda,   
AURELIO MARTINEZ ESTEVEZ


Còpia Permalink ELI